|  |
| --- |
| Onchocerkiazė |
|  
Suaugęs mašalas *Simulium yahense* su parazitu *Onchocerca volvulus*, lendančiu iš vabzdžio antenos (padidinta 100x) |
| ICD-10 | B73 |
| ICD-9 | 125.3 |
| LigųDB | 9218 |

**Onchocerkiazė**, dar vadinama **onkocerkoze** ir **upiniu aklumu** – tai liga, kylanti užsikrėtus parazitinėmis kirmėlėmis *Onchocerca volvulus*.. Ligos simptomai be kita ko yra stiprus niežėjimas, gumbai po oda ir aklumas. Tai antroji pagal dažnį apakimo dėl infekcijos priežastis po trachomos.

Priežastis ir diagnozė
----------------------

Parazitinės apvaliosios kirmėlės plinta įkandus *Simulium* rūšies mašalui. Paprastai infekcija kyla nuo daug įkandimų. Upės aklumu liga vadinama, nes ją platinantys mašalai gyvena prie upių. Patekusi į žmogaus organizmą kirmėlė išleidžia lervas, kurios susitelkia po oda. Čia jos gali užkrėsti kitą mašalą, įkąsiantį užsikrėtusiam žmogui. Diagnozę nustatyti galima keliais būdais, pvz. įdėjus odos biopsijos mėginį į fiziologinį tirpalą ir stebint išlendančią lervą, ieškant lervų akyse ir ieškant suaugusių kirmėlių poodiniuose gumbuose.

Profilaktika ir gydymas
-----------------------

Vakcinos nuo ligos nėra. Norint išvengti ligos reikia saugotis mašalų įkandimo. Tai galima naudojant vabzdžių baidiklius ir vilkint tinkamus drabužius. Kitos priemonės – mašalų populiacijos mažinimas purškiant insekticidus ir kt. Įvairiose pasaulio vietose mėginama pašalinti ligą dukart per metus gydant žmonių grupes. Užsikrėtusieji gydomi vaistu invermektinu, skiriamu vieną kartą per šešis arba dvylika mėnesių. Toks gydymas sunaikina lervas, bet neveikia suaugusių kirmėlių. Kai kuriuose šaltiniuose rekomenduojama kartu skirti vaisto doksiciklino, naikinančio kirmėlės egzistavimui būtiną endosimbiontą – bakteriją *Wolbachia*, nes tai silpnina kirmėles. Taip pat chirurginiu būdu gali būti šalinami poodiniai gumbai.

Epidemiologja ir istorija
-------------------------

Upinį aklumą sukeliančia infekcija apsikrėtę nuo 17 iki 25 milijonų žmonių, maždaug 0,8 milijono apsikrėtusiųjų turi tam tikro laipsnio aklumą. Daugiausia infekcijų pasitaiko Užsachario Afrikoje, tačiau gauta pranešimų apie užsikrėtusiuosius Jemene ir pavieniuose Centrinės ir Pietų Amerikos regionuose. 1915 m. gydytojas Rodolfo Robles pirmą kartą susiejo kirmėlę su akių liga. Pasaulio sveikatos organizacija ligą priskyrė apleistų atogrąžų ligų kategorijai.

Nuorodos
--------

1. 1 2 3 4 5 6 7 8 9 10  „Onchocerciasis Fact sheet N°374". *World Health Oragnization*. 2014 m. kovo mėn. Nuoroda tikrinta 20 March 2014. `{{cite web}}`: Patikrinkite date reikšmes: `|date=` (pagalba)
2. 1 2  „Onchocerciasis (also known as River Blindness)". *Parasites*. CDC. 2013 m. gegužės 21 d. Nuoroda tikrinta 20 March 2014.
3. 1 2  „Parasites – Onchocerciasis (also known as River Blindness) Epidemiology & Risk Factors". *CDC*. 2013 m. gegužės 21 d. Nuoroda tikrinta 20 March 2014.
4. ↑  „Onchocerciasis (also known as River Blindness) Diagnosis". *Parasites*. CDC. 2013 m. gegužės 21 d. Nuoroda tikrinta 20 March 2014.
5. 1 2  „Onchocerciasis (also known as River Blindness) Prevention & Control". *Parasites*. CDC. 2013 m. gegužės 21 d. Nuoroda tikrinta 20 March 2014.
6. 1 2  Murray, Patrick (2013). *Medical microbiology* (7th leid.). Philadelphia: Elsevier Saunders. p. 792. ISBN 9780323086929.
7. 1 2 3  Brunette, Gary W. (2011). *CDC Health Information for International Travel 2012 : The Yellow Book*. Oxford University Press. p. 258. ISBN 9780199830367.
8. ↑  Lok, James B.; Walker, Edward D.; Scoles, Glen A. (2004). „9. Filariasis". In Eldridge, Bruce F.; Edman, John D.; Edman, J. (eds.). *Medical entomology* (Revised leid.). Dordrecht: Kluwer Academic. p. 301. ISBN 9781402017940.
9. ↑  Reddy M, Gill SS, Kalkar SR, Wu W, Anderson PJ, Rochon PA (2007 m. spalio mėn.). „Oral drug therapy for multiple neglected tropical diseases: a systematic review". *JAMA*. **298** (16): 1911–24. doi:10.1001/jama.298.16.1911. PMID 17954542. `{{cite journal}}`: Patikrinkite date reikšmes: `|date=` (pagalba)CS1 priežiūra: multiple names: authors list (link)